open-index/open-wikipedia-markdown huggingface dataset:
Puhliajai

**Puhliajai** (, ) – kaimas šiaurės rytų Baltarusijoje, 9 km į pietryčius nuo Oršos.

## Istorija

XIX a. buvo kaimas, Horkų apskrities Puhliajų valsčiaus centras.

## Šaltiniai
Cholbniai (Horkos)

**Cholbniai** () – buvęs kaimas šiaurės rytų Baltarusijoje, 5 km į vakarus nuo Liadų.

## Istorija

XIX a. buvo kaimas, Horkų apskrities Cholbnių valsčiaus centras.

## Šaltiniai
Šauneva

**Šauneva** (, ) – kaimas rytų Baltarusijoje, 15 km į rytus nuo Horkų.

## Istorija

XIX a. buvo kaimas, Horkų apskrities Šaunevos valsčiaus centras.

## Šaltiniai
Žvirgždaičių kapinės

**Žvirgždaičių kapinės** – kapinės Šakių rajono savivaldybėje, Žvirgždaičiuose. Įsikūrusios miestelio vakarinėje dalyje, netoli centro, į pietus nuo naujosios, mūrinės Žvirgždaičių Švč. Jėzaus Širdies bažnyčios.

 
Kapinių teritorija stačiakampio plano, plyti lygiame kraštovaizdyje palei Taikos gatvę. Kapines visu perimetru riboja tanki gyvatvorė, medžių grupės. Pietiniame pakraštyje įrengti pagrindiniai metaliniai įėjimo varteliai. Nuo jų iki bažnyčios driekiasi pagrindinis takas. Šiauriniame kapinių pakraštyje stūkso senoji, medinė bažnyčia. Ji čia vietą užėmė 1956 m., kai buvo pastatyta vietoje per karą sudegusios bažnyčios. Žvirgždaičių parapija įkurta 1917 m. Kapinės plyti 0,65 ha dydžio sklype.

## Palaidojimai

Kapinių kampe priešais senąją bažnyčią, 128 kv. m teritorijoje, yra palaidota Sovietų Sąjungos karių, žuvusių Antrajame pasauliniame kare. Palaikų palaidojimo vieta su atminimo paminklu, ant kurio įrašyta, kad čia atgulę apie 250 karių, žuvusių 1941 m. birželio 22 d. 2006 m. objektas tvarkytas Rusijos Federacijos lėšomis.
* Antanina Liorentaitė (1906–2003) – pirmoji moteris lakūnė ir parašiutininkė Lietuvoje.

## Šaltiniai

## Nuorodos

* Žvirgždaičių kapinės *wikimapia.org*
Jakaulevičai

**Jakaulevičai** (, ) – kaimas šiaurės rytų Baltarusijoje, 18 km į rytus nuo Kopysės.

## Istorija

XIX a. buvo kaimas, Horkų apskrities Jakaulevičų valsčiaus centras, vėliau priklausė Maslakų valsčiui.

## Šaltiniai
Svatašycai

**Svatašycai** (, ) – agromiestelis šiaurės rytų Baltarusijoje, 13 km į pietryčius nuo Dubrounos.

## Istorija

XIX a. buvo kaimas, Horkų apskrities Svatašycų valsčiaus centras.

## Šaltiniai
Rasasna

**Rasasna** (, ) – agromiestelis šiaurės rytų Baltarusijoje, 17 km į šiaurės rytus nuo Dubrounos, dešiniajame Dniepro krante.

## Istorija

XIX a. buvo miestelis Horkų apskrityje.

## Šaltiniai
Gumbučiai

**Gumbučiai** – buvęs kaimas Šiaulių rajono savivaldybėje, 1 km į pietus nuo Kurtuvėnų. Kaimą mena Gumbučių senosios kapinės, Gumbučių Milžinkapis. Kaimo pievose įrengtos žirgų trikovės sporto kliūtys čia vykstančioms žirgų kroso varžyboms.

## Gyventojai

## Šaltiniai
Lietuvos ir Papua Naujosios Gvinėjos santykiai

**Lietuvos ir Papua Naujosios Gvinėjos santykiai** — dvišaliai tarptautiniai santykiai tarp Lietuvos ir Papua Naujosios Gvinėjos.

Abi šalys yra Jungtinių Tautų narės. Tarp šalių vystomi ekonominiai ryšiai. Papua Naujoji Gvinėja yra viena iš penkių JT valstybių narių, su kuriomis Lietuva nėra užmezgusi diplomatinių santykių (kitos – Butanas, Pusiaujo Gvinėja, Kongo DR ir Pietų Sudanas).

2023 m. pradžioje Lietuvoje Papua Naujosios Gvinėjos piliečių negyveno.

## Ekonominiai santykiai
2018 m. duomenimis, prekybos apyvarta tarp Lietuvos ir Papua Naujosios Gvinėjos siekė 119,1 tūkst. eurų.

Prekybos balanse vyrauja importas iš Papua Naujosios Gvinėjos į Lietuvą.

* Eksportas sudaro 44,8 tūkst. eurų.
* Importas sudaro 74,3 tūkst. eurų.

## Šaltiniai
Lietuvos ir Tongos santykiai

**Lietuvos ir Tongos santykiai** — dvišaliai tarptautiniai santykiai tarp Lietuvos ir Tongos.

Abi šalys yra Jungtinių Tautų narės. Nepaisant to, iki 2024 m. tarp šalių nebuvo vystomi nei ekonominiai, nei politiniai, nei kultūriniai santykiai. 

2024 m. Tonga tapo 190-ąja šalimi, su kuria Lietuva užmezgė diplomatinius santykius. 2024 m. rugsėjo 23 d. tarp šalių užmegzti oficialūs diplomatiniai santykiai, apsikeitus komunikatais dėl diplomatinių santykių užmezgimo po dvišalio Lietuvos ir Tongos Užsienio reikalų ministrų Gabrieliaus Landsbergio ir Fekitamoeloa ʻUtoikamanu susitikimo.  Lietuvos ministro pastebėta, kad abi šalys Jungtinėse Tautose balsavo už rezoliucijas, smerkiančias Rusijos agresiją prieš Ukrainą. Dvišalio susitikimo metu aptartas galimas bendradarbiavimas klimato kaitos ir atsinaujinančių energijos išteklių vystymo srityje.

2023 m. pradžios duomenimis, Lietuvoje Tongos piliečių negyveno.

## Šaltiniai
Admiralitetas (Didžioji Britanija)

**Admiralitetas** () – buvęs Didžiosios Britanijos vyriausybės departamentas, karinių jūrų pajėgų aukščiausioji valdymo institucija. Veikė 1690–1964 m., atitiko Jūrų ministeriją. 1964 įkūrus Gynybos ministeriją tapo Gynybos tarybos Admiraliteto valdyba.

## Istorija

Iš pradžių Anglijos kariniam jūrų laivynui vadovavo Anglijos lordu admirolu vadinamas valstybės pareigūnas. XVIII a. pradžioje jo funkcijos perduotos Admiraliteto valdybai (*Board of Admiralty*). Valdyba rėmėsi karališkosios prerogatyvos teise, jos veiklos nereglamentavo ir neapribojo joks teisės aktas, išskyrus Karinio jūrų laivyno drausmės įstatymą. Visi valdybos nariai dalinosi bendra ir lygia atsakomybe, tačiau 1869 m. valdybos įsakymu pirmajam Admiraliteto lordui suteikti viršesni įgaliojimai. Pats lordas buvo tiesiogiai atsakingas Parlamentui. Admiralitetas nuo kitų Didžiosios Britanijos tarnybinių įstaigų skyrėsi tuo, kad veikė kaip operatyvinė institucija, kartais išduodanti tiesioginius įsakymus laivams jūroje. XX a. Admiralitetui vadovavo 10 narių valdyba, kurioje paprastai būdavo 3 Parlamento atstovai, 6 karo laivyno karininkai ir 1 sekretorius.

## Šaltiniai
ŽFK Ekonomist

**ŽFK „Ekonomist“** – Juodkalnijos futbolo klubas iš Nikšičiaus. Šis straipsnis apie moterų ekipą, rungtyniavusią aukščiausioje lygoje (moterų Pirmoje lygoje). Keturis kartus tapo Juodkalnijos čempionėmis. Klubas gauna paramą iš Meridianbet.

## Istorija
Klubo įkūrimo metais laikomi 1999–ieji. Kitados moterų ekipos varžėsi dėl FSCG trofėjaus. Rungtynės trukdavo 60 minučių. 

2010–2011 m. pirmą kartą klubo istorijoje iškovojo FCCG trofėjų.

### Nuo 2011 m.
2011 m. įkurta moterų Pirma lyga. Pirmą čempionių titulą iškovojo 2011–2012 m. sezone ir kurį laiką dominavo šalies moterų futbole. Čempionėmis tapo keturis sezonus iš eilės. Atstovavo Juodkalnijai UEFA moterų čempionių lygoje. 

2015–2016 m. nesugebėjo apginti titulo ir liko antroje vietoje. 2016–2017 ir 2017–2018 m. sezuonuose irgi buvo antroje vietoje.

2018–2019 m. surinko 40 taškų, tiek pat turėjo ir Podgoricos Budočnost. Dėl tarpusavio rezultatų liko trečioje vietoje. 2019–2020 m. sezone iš šešių dalyvių vėl buvo trečioje vietoje. 2020–2021 m. sezone Pirmoje lygoje rungtyniavo penkios ekipos, o „ekonomistės“ užėmė trečią vietą. 2021–2022 m. sezone Pirmoje lygoje rungtyniavo vos keturios ekipos, o ekipa vėl liko trečioje vietoje. 2022–2023 m. sezone liko trečioje vietoje.

## Pasiekimai
; moterų Pirma lyga
*  **Čempionės (4):** 2011–2012, 2012–2013, 2013–2014, 2014–2015 m.
; FSCG trofėjus:
* 2010–2011 m.

## Sezonai
; moterų Pirma lyga

|}
Šaltiniai: RSSSF, Soccerway.

; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* [ Oficiali klubo svetainė]
* fscg.me svetainėje
* SOCCERWAY
* FLASHSCORE
* Globalsportsarchive
Kisialiai (Dubrouna)

**Kisialiai** () – buvęs kaimas šiaurės rytų Baltarusijoje, 8 km į pietvakarius nuo Liadų, prie pat sienos su Rusija.

## Istorija

XIX a. buvo kaimas, Horkų apskrities Kisialių valsčiaus centras, vėliau priklausė Bajevos valsčiui. Kaime stovėjo Dievo Motinos cerkvė.

## Šaltiniai
Kisieliai (reikšmės)

**Kisieliais** vadinamos gyvenvietės:

## Baltarusija
* Kisieliai, kaimas Gardino srities Astravo rajone;
* Kisialiai, buvęs kaimas Vitebsko srities Dubrounos rajone.

## Lietuva
* Kisieliai, kaimas Šakių rajone.

## Rusija
* Kisieliai, kaimas Karaliaučiaus krašte.
Blonis

**Blònis**  () – miestas Lenkijos vidurio rytuose, 30 km į vakarus nuo Varšuvos centro.

## Istorija

XIX–XX a. miestas buvo Varšuvos gubernijos Blonio apskrities centras.

## Šaltiniai
Garvolinas

**Garvòlinas**  () – miestas Lenkijos vidurio rytuose, 60 km į pietryčius nuo Varšuvos.

## Istorija

XIX–XX a. miestas buvo Seldcių gubernijos Garvolino apskrities centras.

## Šaltiniai
Gostyninas

**Gostýninas**  () – miestas vidurio Lenkijoje, 28 km į pietvakarius nuo Plocko. Apskrities centras.

## Istorija

XIX–XX a. miestas buvo Varšuvos gubernijos Gostynino apskrities centras.

## Šaltiniai
Grujecas

**Grùjecas**  () – miestas vidurio Lenkijoje, 40 km į pietus nuo Varšuvos. Apskrities centras.

## Istorija

XIX–XX a. miestas buvo Varšuvos gubernijos Grujeco apskrities centras.

## Šaltiniai
Rimantas Rokas Jonaitis

**Rimantas Rokas Jonaitis** (1939 m. Šiauliuose – 2023 m. gegužės 27 d. ten pat) – inžinierius, filmų kūrėjas, Šiaulių miesto politikas ir visuomenės veikėjas.

Vienas Šiaulių kino muziejaus įkūrėjų ir Šiaulių kino meno klubo pradininkų, ilgametis klubo pirmininkas, Lietuvos kino mėgėjų sąjungos narys.

## Biografija
Baigė Šiaulių Juliaus Janonio vidurinę mokyklą, Kauno politechnikos institutą. 1988–1990 m. buvo Lietuvos Persitvarkymo Sąjūdžio rėmimo grupės seniūnas, Šiaulių miesto Sąjūdžio tarybos narys. 1990–1995 m. dirbo Šiaulių miesto savivaldybės taryboje.

## Kūryba
Sukūrė mėgėjiškų dokumentinių filmų: „Po Audros” (~1979 m.) – pirmasis R. Jonaičio filmas apie žmones, likviduojančius audros padarinius; „Odė smuikui” – apie smuikininką Algirdą Stulgį, „Liko Kryžius” (1988 m., antra vieta respublikiniame konkurse) – apie Šiaulių apskrityje buvusį Mamaičių kaimą, „Mergos dūdas pūč...” – apie merginų moksleivių dūdų orkestrą, „Gaisrininkai”, „Reikalingas žmogus” ir kitus.

Kūrybai turėjo įtakos Federiko Felinio, Andrejaus Tarkovskio darbai. Būdinga simbolinės paralelės, personifikuoti vaizdai.

## Šaltiniai
Koreizas

**Koreizas** (, , ) – miesto tipo gyvenvietė pietų Kryme, Juodosios jūros pakrantėje, 8 km į pietvakarius nuo Jaltos, tuojau į vakarus nuo Gaspros, Ai Petrio kalno papėdėje. Klimatinis pajūrio kurortas.

Yra XIX a. neomauriško stiliaus dvaro rūmų ir parko ansamblis „Diulberas“, XIX a. eklektinio stiliaus Jusupovo dvaras, apylinkėse yra Čairo bei Mischoro parkai-sodai.


Koreiz - beach3.jpg|Paplūdimys
Crimea Koreiz.JPG|Koreizas, žvelgiant nuo kalnų
Дворец Дюльбер, Кореиз.jpg|Diulbero rūmai


## Šaltiniai
Korėjos salynas

**Korėjos salynas** () – salynas Geltonojoje jūroje, Korėjos ir Čedžu sąsiauriuose, prie pietvakarinių bei pietinių Korėjos pusiasalio krantų. Sudaro apie 3500 smulkių salų, priklausančių Pietų Korėjai (Pietų Džolos ir Pietų Kiongsango provincijoms). Didžiausios salos – Čindo (363 km²), Namhedo (300 km²), Kodžedo (383 km²), taip pat Anmos salos, Heksando ir kt.

Salos kalnuotos arba kalvotos (aukštis iki 786 m, Namhedo saloje), krantai smarkiai raižyti, su daug įlankų. Auga visažaliai subtropiniai miškai bei krūmynai. Verčiamasi žvejyba, moliuskų gaudymu. Įsteigtas Tadohehesango nacionalinis parkas.

## Šaltiniai
2023 m. Europos akademinio irklavimo čempionatas

**2023 m. [[Europos akademinio irklavimo čempionatas]]** – tarptautinės irklavimo federacijos organizuotas 80-asis geriausių Europos akademinio irklavimo sportininkų čempionatas, kuris vyko gegužės 25 d. – gegužės 28 d. Slovėnijos mieste Blede.

Reaguojant į 2022 m. Rusijos invazija į Ukrainą, čempionate neleista startuoti atletams iš Rusijos ir Baltarusijos.

## Medalių lentelė

## Medalininkai
### Vyrai

### Moterys

### Neįgalieji

## Lietuva čempionate
Lietuva į čempionatą perengė moterų porinių irklų keturvietę įgulą, bet prieš pat čempionatą traumą patyrė Viktorija Senkutė, o likusios sportininkės išskaidytos į vienvietes ir dvivietes įgulas.
 

## Šaltiniai

## Nuorodos
* Oficiali svetainė
Biologiškai aktyvios medžiagos

**Biologiškai aktyvios medžiagos** (**BAM**) – natūralios medžiagos, pasižyminčios tam tikromis fiziologinėmis ar farmakologinėmis savybėmis. Gali būti naudojamos kaip vaistai ar maisto papildai. Tai gali būti įvairios medžiagos: vitaminai, fermentai, hormonai ar alkaloidai. Kai kurios jų pasigamina žmogaus organizme, kitos gaunamos vartojant tam tikras maistines medžiagas. BAM yra itin svarbios farmacijos ir maisto pramonėms, kadangi jos gali turėti teigiamą poveikį sveikatai. Taip pat jos yra svarbios mokslininkams ir medicinos specialistams. Skirstomos į biogenines ir abiogenines medžiagas.  

## Šaltiniai
Korecis

**Korecis** () – miestas šiaurės vakarų Ukrainoje, Rivnės srityje, 63 km į rytus nuo Rivnės, prie Korčyko upės. Šalia miesto praeina plentas Kijevas–Lvovas (M-06), atsišakoja kelias Slavuton. Yra XVI a. Korecio pilis (ją valdė Gediminaičių kilmės dvarininkai Koreckiai), XVI–XIX a. moterų Švč. Trejybės vienuolynas, XVII a. katalikų bažnyčia, XVIII a. cerkvė.

## Istorija
Gyvenvietė (Korčesko pavadinimu) minima šaltiniuose nuo 1150 m. XIV a. pab. gyvenvietę įtvirtino Teodoras Ostrogiškis, o XV–XVII a. ji buvo didikų Koreckių valda.

XVIII a. Korecis buvo svarbus žydų chasidizmo centras (čia gyveno svarbus chasidų dvasininkas Pinchas Korecietis). Plėtota porceliano pramonė.

1940 m. Koreciui suteiktas miesto statusas. TSRS laikais veikė cukraus fabrikas, plastmasės dirbinių gamykla. 1940–2020 m. – rajono centras.


Тепла церква Iоанна Предтечі - Корець.jpg|Šv. Jono Krikštytojo cerkvė
P1160829 Костел Св.Антонія (Корець).jpg|Šv. Antano Paduviečio bažnyčia
Замок Корець 3.jpg|Korecio pilies griuvėsiai


## Šaltiniai
Korėjos sąsmauka

**Korėjos sąsmauka** – šiaurinė, pati siauriausia Korėjos pusiasalio dalis. Yra Šiaurės Korėjos teritorijoje. Plotis tarp Vakarų Korėjos ir Rytų Korėjos įlankų – 160 km. Vakarinėje pusėje plyti lygumos, rytinėje – miškingas Puktebongo kalnagūbris (aukštis iki 1833 m).

## Šaltiniai
Korenovskas

**Korenovskas** () – miestas Rusijoje, Kransodaro krašte, 60 km į šiaurės rytus nuo Krasnodaro, prie Kairiojo Beisužioko upės. Rajono centras. Šalia praeina plentas M-4 „Donas“, yra geležinkelio stotis prie Krasnodaro–Tichorecko ruožo. Maisto (pieno, cukraus) pramonė. Yra karinis aerodromas.

2010 m. 91,48 % miesto gyventojų buvo rusai, 3,02 % – armėnai, 1,86 % – ukrainiečiai.

## Istorija
1794 m. įkurta Kubanės kazokų stanica (Korenovskaja). Miestas nuo 1961 m. TSRS laikais – cukraus pramonės centras.

## Šaltiniai
Dovilė Rimkutė

**Dovilė Rimkutė** (g. 2001 m. spalio 8 d.) – Lietuvos irkluotoja, Europos čempionatų prizininkė.

## Biografija
2018 m. pasaulio jaunimo čempionate  lietuvė užėmė 14-ą vietą. 2019 m. pasaulio jaunimo čempionate kartu su Ugne Juzėnaite iškovojo bronzos medalį merginų dviviečių valčių rungtyje.

2022 m. Europos akademinio irklavimo čempionate porinių dviviečių valčių kategorijoje kartu su Donata Karaliene užėmė 4-ą vietą. Tais pačiais metais vykusiame pasaulio čempionate Rimkutė kartu su Lietuvos nacionaline porinių keturviečių klasėje užėmė 7-ą vietą.

2023 m. Europos akademinio irklavimo čempionate kartu su Donata Karaliene iškovojo sidabro medalį moterų dviviečių valčių kategorijoje.

2023 m. pasaulio akademinio irklavimo čempionate Rimkutė duete su Donata Karaliene iškovojo sidabro medalį moterų dviviečių valčių kategorijoje bei pelnė kelialapį į 2024 m. vasaros olimpines žaidynes.

Savo debiutinėse 2024 m. vasaros olimpinėse žaidynėse Rimkutė dalyvavo poroje su Donata Karaliene. Moterų dviviečių rungties atrankoje duetas finišo liniją kirto paskutinės. Paguodos plaukime lietuvės irklavo dar lėčiau ir olimpiadoje užėmė paskutinę vietą.

## Šaltiniai

## Nuorodos
* Tarptautinės irklavimo federacijos profilis
Sensorinė sistema

**Sensorinė** arba **jutiminė sistema** – nervų sistemos dalis, atsakinga už jutiminės informacijos apdorojimą. Sensorinė sistema susideda iš sensorinių neuronų (įskaitant jutiminių receptorių ląsteles), neuronų takų ir jutimų suvokime bei interocepcijoje dalyvaujančių smegenų dalių. Paprastai pripažintos yra regos, klausos, lytėjimo, skonio, uoslės, pusiausvyros ir visceralinė sensorinės sistemos. Jutimo organai veikia kaip keitikliai, konvertuojantys duomenis iš išorinio fizinio pasaulio į proto sritį, kur smegenys apdoroja informaciją, sukurdamos suvokimą apie jas supantį pasaulį.

Receptoriniu lauku vadinama kūno arba aplinkos sritis, į kurią reaguoja receptorinis organas ir receptorinės ląstelės. Pavyzdžiui, pasaulio dalis, kurią mato akis, yra jos receptorinis laukas; šviesa, kurią gali matyti kiekvienas stiebelis arba kūgelis, yra jo receptorinis laukas. Nustatyti regėjimo, klausos ir somatosensorinės sistemos receptoriniai laukai.

Organizmams reikia informacijos, kad susitvarkytų bent su trijų rūšių užduotimis: palaikyti tinkamą aplinką (homeostazę), keisti elgesį taikantis prie aplinkos (pvz., keičiantis metų laikams) ir surasti išteklius mitybai arba grėsmes ir į šiuos stimulus reaguoti. Organizmai taip pat turi perduoti informaciją, kad paveiktų kito individo elgesį: identifikuoti save pačius, įspėti giminingus organizmus apie pavojų, koordinuoti veiklą ar apgauti.

## Pojūčiai ir receptoriai
Nors tarp neurologų tebevyksta diskusijos dėl konkretaus pojūčių skaičiaus dėl skirtingų pojūčių apibrėžimų, dar Gautama Buda ir Aristotelis išskyrė penkis „tradicinius“ žmogaus pojūčius, kurie tapo visuotinai pripažinti: lytėjimą, skonį, uoslę, regėjimą ir klausą. Kiti pojūčiai, kurie laikomi būdingais daugumai žinduolių, įskaitant žmones, yra nocicepcija, pusiausvyros suvokimas, kinestezija ir termorecepcija. Be to, buvo įrodyta, kad kai kurie gyvūnai turi papildomų pojūčių, tarp jų magnetorecepciją ir elektrorecepciją.

## Šaltiniai

## Taip pat skaitykite
* Jutimo organai
Sintautų kapinės

**Sintautų kapinės** – kapinės Šakių rajono savivaldybėje, Sintautuose. Įsikūrusios 1,9 ha dydžio sklype tarp pagrindinės P. Vaičaičio ir Ežero gatvių, atokiau nuo P. Vaičaičio gatvės. Pietų pusėje jas juosia Pentos II upelis. 

 
Kapinių teritorija yra ištęsta, netaisyklingos trapecijos formos, aptverta medine statinių tvora. Pagrindiniai vartai  trijų angų. Vidurinė anga uždara, su paaukštinta pusapskrite arka ir vainikuota trikampiu frontonu, virš kurio ant žemo postamento yra įrėžti metai „1939“ ir įtvirtintas kryžius.

## Istorija

Sintautų parapinės kapinės įsteigtos 1798 m. Minima, kad 1837 m. jas juosė pylimas ir nauja statinių tvora. Kapinių vakarinėje dalyje buvo grioviu atskirta kapinių dalis, kurioje laidoti mirę be kunigo palaiminimo ar nuo užkrečiamųjų ligų. Sintautų bažnyčios generalinės vizitacijos akte 1837 m. birželio 27 d. rašoma, jog kapinių būta ir apie bažnyčią, šventoriuje. 1847 m. parapinės kapinės padidintos. Priešais pagrindinius vartus stovėjo koplyčia (neišlikusi). Kapinių koplyčioje laikytos pamaldos po 1907 m. bažnyčios gaisro. Kapinėse buvo daug lietuviškų įrašų, menančių spaudos draudimo laikotarpį. Kapinėse palaidota knygnešių, kitų visuomenės bei kultūros veikėjų. 

## Palaidojimai

Kapinių šiaurės rytiniame kampe įrengtas Sovietų Sąjungos karių, žuvusių Antrajame pasauliniame kare, memorialas.  Užima 1400 kv. m. Palaidoti 1 183 kariai iš kurių 239 pavardės nėra žinomos. Memorialas atnaujintas 2003 m.

* Signataro Jono Vailokaičio tėvai Petronėlė (1849–1903) ir Motiejus (1839–1916) Vailokaičiai. Ant kapo – marmurinis postamentas su šoninėmis stelomis, marmurinis kryžius su galvanoplastine Nukryžiuotojo figūra, ant atskiro pjedestalo priklaupusios jaunos moters skulptūra.
* Pranas Vaičaitis (1876–1901) – poetas. Antkapinis paminklas susideda iš postamento ir viršutinėje dalyje esančio kryžiaus. Ant paminklo – negilaus reljefo vainiko ir lyros kompozicija, įrašyti poeto žodžiai. 
* Augustinas Vaitiekaitis (1890–1986) – kunigas, kapelionas.
* Juozas Pikčilingis (1926–1991) – kalbininkas, mokslinės lietuvių kalbos stilistikos pradininkas.


Vaičaičio kapas, žodžiai.JPG|Vaičaičio žodžiai antkapiniame paminkle
Vaičaičio tėvai, kapas.JPG|Vaičaičio tėvų kapas


## Šaltiniai

## Nuorodos

* Sintautų kapinės *wikimapia.org*
2023 m. pasaulio 3x3 krepšinio čempionatas

**2023 m. pasaulio 3x3 krepšinio čempionatas** – 8-asis 3x3 krepšinio pasaulio čempionatas, kuris vyko 2023 m. gegužės 30–birželio 4 dienomis Vienoje, Austrijoje.

## Lietuvos rinktinės
Lietuvai atstovavo vyrų ir moterų rinktinės. Vyrų komandą sudarė Darius Tarvydas, Evaldas Džiaugys, Gintautas Matulis ir Ignas Vaitkus. Moterų rinktinei atstovavo Kamilė Nacickaitė, Giedrė Labuckienė, Gabija Meškonytė ir Gabrielė Šulskė.

Lietuvos vyrų rinktinė laimėjo 2 rungtynes ir pralaimėjo 3, o galutinėje lentelėje užėmė 10 vietą.

Moterų rinktinė, patyrusi 3 pralaimėjusi ir laimėjusi 1 rungtynes, liko 15 vietoje.

## Prizininkai

## Nuorodos
*Oficiali svetainė

## Šaltiniai
Long Ailandas

**Long Ailandas** arba ***Long Ailendas*** ( 'Ilgoji sala') – sala JAV, Niujorko valstijoje, nuo žemyno atskirta Long Ailando įlankos. Sudaryta iš keturių sričių, iš kurių dvi – Bruklinas ir Kvinsas – yra Niujorko miesto rajonai, o likusios dvi, Nasau ir Safolkas, – Niujorko priemiesčiai.

2020 m. gyventojų surašymo duomenimis, Long Ailande gyveno 8 063 232 žmonės, tokiu būdu jis yra daugiausia gyventojų turinti sala JAV ir 18-a pagal šį rodiklį sala pasaulyje.

Long Ailandas yra 190 km ilgio ir 37 km pločio, salos plotas – 3 630 km². Long Ailandas pagal plotą yra didžiausia žemyninių JAV sala, 11-a pagal dydį JAV sala apskritai ir 149-a pasaulyje. Long Ailande yra du iš pagrindinių Niujorko oro uostų: LaGvardijos ir Džono F. Kenedžio. Brukliną ir Kvinsą (tad ir Long Ailandą) su kitais trimis Niujorko rajonais jungia 9 tiltai ir 13 tunelių. Long Ailande įsikūrę daug sporto klubų, tarp jų Bruklino „Nets“, Nacionalinės ledo ritulio lygos klubas Niujorko „Islanders“ ir Pagrindinės beisbolo lygos klubas Niujorko „Mets“.

Europiečiai Long Ailandą atrado XVII a.: 1609 m. anglų jūrininkas Henris Hadsonas tyrinėjo uostą ir tariamai išsilaipino Konio saloje (dabartiniame Brukline), o olandų tyrinėtojas Adrianas Blokas į šias vietoves atvyko 1615 m. ir manoma, kad jis yra pirmasis europietis, nustatęs, jog Manhatanas ir Long Ailandas yra salos.

## Išnašos
2023 m. pasaulio tekvondo čempionatas

**2023 m. [[pasaulio tekvondo čempionatas]]** – 26-ais pasaulio tekvondo čempionatas, kuris vyko Baku, Azerbaidžane.

## Rezultatai

### Vyrai

### Moterys

## Medalių lentelė

## Dalyvaujančios šalys
921 sportininkai iš 144 šalių registruoti dalyvavimui 2023 m. čempionate:.

*  (8)
*  (3)
*  (1)
*  (1)
*  (4)
*  (7)
*  (16)
*  (3)
*  (13)
*  (1)
*  (1)
*  (4)
*  (3)
*  (1)
*  (8)
*  (2)
*  (16)
*  (10)
*  (4)
*  (2)
*  (8)
*  (16)
*  (3)
*  (1)
*  (6)
*  (16)
*  (16)
*  (2)
*  (4)
*  (2)
*  (15)
*  (8)
*  (6)
*  (8)
*  (1)
*  (2)
*  (6)
*  (12)
*  (4)
*  (2)
*  (2)
*  (1)
*  (5)
*  (10)
*  (2)
*  (6)
*  (1)
*  (6)
*  (11)
*  (2)
*  (11)
*  (16)
*  (2)
*  (1)
*  (1)
*  (10)
*  (6)
*  (8)
*  (1)
*  (16)
* Individualūs neutralūs sportininkai (23)
*  (8)
*  (15)
*  (2)
*  (6)
*  (10)
*  (14)
*  (10)
*  (1)
*  (9)
*  (10)
*  (16)
*  (6)
*  (1)
*  (6)
*  (8)
*  (2)
*  (2)
*  (8)
*  (1)
*  (3)
*  (1)
*  (1)
*  (2)
*  (9)
*  (16)
*  (3)
*  (8)
*  (3)
*  (15)
*  (4)
*  (8)
*  (5)
*  (4)
*  (2)
*  (9)
*  (4)
*  (2)
*  (4)
*  (4)
*  (5)
*  (2)
*  (1)
*  (2)
*  (9)
*  (11)
*  (13)
*  (14)
*  (2)
* Pabėgėlių komanda (13)
*  (7)
*  (7)
*  (3)
*  (7)
*  (7)
*  (11)
*  (2)
*  (2)
*  (4)
*  (2)
*  (3)
*  (16)
*  (16)
*  (2)
*  (2)
*  (10)
*  (1)
*  (4)
*  (8)
*  (2)
*  (2)
*  (7)
*  (16)
*  (13)
*  (2)
*  (2)
*  (16)
*  (13)
*  (4)
*  (5)
*  (1)

### Rusijos ir Baltarusijos dalyvavimas

Reaguojant į 2022 m. Rusijos invaziją į Ukrainą iš tarptautinio sporto varžybų buvo pašalinti Rusijos ir Baltarusijos sportininkai. 2023 m. pradžioje įvairios sporto šakų federacijos pradėjo skelbti apie apribojimų panaikinimą ir sportininkų iš Rusijos ir Baltarusijos sugražinimą. 2023 m. balandžio 3 d. paskelbta jog sportininkams iš Rusijos ir Baltarusijos bus leista dalyvauti čempionate po neutralia vėliava. Protestuodama prieš leidimą Rusijos ir Baltarusijos sportininkams dalyvauti čempionate iš turnyro pasitraukė Ukrainos rinktinė.

### Lietuvos dalyvavimas

## Šaltiniai

## Nuorodos
* ITF oficiali svetainė
Svindono grafystės stadionas

**Svindono grafystės stadionas** () – futbolo stadionas Svindone, Anglijoje. Talpina 15 728 žiūrovus, čia namų rungtynes žaidžia Swindon Town FC.

## Istorija

1890 m. pradėti stadiono statybos darbai, o 1892 m. stadionas oficialiai atidarytas. 1932 m. įrengtos pirmosios dengtos tribūnos. 1972 m. sausio 15 d. pasiektas stadiono talpos rekordas, kuomet varžybų prieš Arsenal FC klubą susirinko žiūrėti 32 tūkst. žiūrovų.

## Šaltiniai

## Nuorodos
* Oficiali svetainė
Martynas Varnas

**Martynas Varnas** (g. 1997 m. sausio 21 d.) – Lietuvos krepšininkas, galintis žaisti atakuojančio gynėjo ir lengvojo krašto pozicijose.

## Karjera

### Kauno „Žalgiris“
Karjerą pradėjo Kauno „Žalgirio“„“ jaunimo sistemoje. 2016 m. gruodžio 17 d. Debiutuodamas Kauno „Žalgirio“ komandoje Lietuvos krepšinio lygoje prieš Šiaulių „Šiauliai“ pelnė 3 taškus, atliko 2 rezultatyvius perdavimus.
2017 m. rugsėjo 5 d. Kauno Žalgiris atnaujino sutartį su Varnu.

### Karjera nuomos pagrindais
2017 m. rugsėjo 19 d. buvo paskolintas Pasvalio „Pieno Žvaigždėms“.

2018 m. rugpjūčio 9 d. buvo paskolintas Kėdainių „Nevėžis“.

2019 m. liepos 21 d. Kauno „Žalgiris“ nutraukė sutartį su Varnu.

### Prienų "CBET
2019 m. rugsėjo 19 d. Varnas pasirašė sutartį su Prienų „CBET“.

### Šiaulių „Šiauliai“
2020 m. liepos 9 d. Varnas pasirašė 3 metų trukmės sutartį su Šiaulių „Šiauliai“.

### Karjera užsienyje
2023 m. gegužės 15 d. pasirašė sutartį Edmontono „Stingers“.

### Panevėžio „7-bet Lietkabelis“
2023 m. liepos 11 d. pasirašė sutartį su Panevėžio „7-bet Lietkabeliu“ pagal formulę 1+1.

## Pasiekimai

* 2015 m. Europos U-18 čempionato bronzos laimėtojas.
* 2015 m. Europos U-18 čempionato starto penketo žaidėjas 
* 2016 m. Europos U-20 čempionato sidarbro laimėtojas.
* 2017 m. Karaliaus Mindaugo Taurės laimėtojas.
* 2017 m. Lietuvos krepšinio lygos čempionas.

## Šaltiniai
Nancy Reagan

**Nensė Deivis Reigan** (,  – ) – amerikiečių aktorė, antroji JAV prezidento Ronaldo Reigano žmona, 1981–1989 m. JAV pirmoji ponia.

Gimė Niujorke. Tėvams išsiskyrus, šešeriems metams persikėlė gyventi pas savo tetą ir dėdę Merilande. 1929 m. Nansės motinai dar kartą ištekėjus, persikėlė į Čikagą. 5–6 dešimtmečiais Holivudo aktorė. 1952 m. vedė Ronaldą Reiganą, kuris tuo metu buvo JAV kino aktorių gildijos prezidentas.

Ronaldui Reiganui laimėjus 1980 m. JAV prezidento rinkimus, 1981 m. sausį Reigan tapo JAV pirmąja ponia. Rėmė judėjimus, nukreiptus prieš reakreacinių narkotikų vartojimą, sukūrė narkotikų vartojimo sąmoningumo kampaniją – „Tiesiog pasakyk ne”. Nansė Reigan turėjo didelę įtaką savo vyrui, nulėmė kai kuriuos Ronaldo Reigano personalo ir diplomatinius sprendimus. Daugiau diskusijų dėl jos vaidmens kilo 1988 m., kai paaiškėjo, kad po 1981 m. įvykusio pasikėsinimo į Reigano gyvybę, ji konsultavosi su astrologu, kad padėtų suplanuoti prezidento darbotvarkę.

Pasibaigus Ronaldo Reigano prezidento kadencijai, pora grįžo į savo namus Los Andžele. Nensė daugiausiai savo laiko skyrė rūpindama savo vyru, kuriam 1994 m. buvo diagnozuota Alzhaimerio liga. Po Reigano mirties, Nansė išliko aktyvi Reagano bibliotekos veikoje, o politikoje aktyviai palaikė embrioninių kamieninių ląstelių tyrimus.

## Šaltiniai
FGM-148 Javelin

**FGM-148 Javelin** (tar. „dževelin“, iš ) – amerikietiška nešiojama vidutinio nuotolio prieštankinė sistema. Susideda iš paleidėjo ir raketos.

## Istorija
2002 m. Lietuva tapo pirmąja užsienio valstybe, įsigijusia „Javelin” sistemą.

2019 m. gamintojas pranešė pagaminęs >12 tūkst. paleidėjų ir >45 tūkst. raketų, sistema pataikė į >5 tūkst. taikinių.

### Ukrainoje

2022 m. Rusijai užpuolus Ukrainą pasirodė kaip ypač sėkminga, Ukrainos gynybai kritiškai svarbi, didelį poveikį karo eigai padariusi sistema. Ukrainiečių kariuomenė „Javelin” raketomis pamušė   šimtus rusų armijos tankų,, o per Antonovo oro uosto mūšį net du rusiškus sraigtasparnus (Mi-24 su Ka-52).

Netrukus tapo vienu pagrindinių ukrainiečių pasipriešinimo simbolių: apdainuojama, vaizduojama freskose ar paramos lipdukuose.

## Savybės
Veikia principu „iššovei ir pamiršk“ () – atlikus šūvį pati suranda taikinį, tad iššovęs karys gali tučtuojau pasislėpti, tuo išvengdamas kontratakos.

2022 m. kainavo 242 tūkst. USD už paleidėją, 198 tūkst. USD už raketą.

## Naudotojai

„Javelin“ sistemas naudoja ~25 šalys. Tarp jų:
* JAV ginkluotosios pajėgos: 7100 paleidėjų ir 3160 treniruoklių (2015)
* Lietuvos ginkluotosios pajėgos: 341 (111+230) vnt.
* Ukrainos ginkluotosios pajėgos: >6500 vnt. (nuo 2018)
Ir kt.

## Šaltiniai
Negimdinis nėštumas

**Negimdinis nėštumas**, arba **ektopinis nėštumas** – patologija, nėštumas ne gimdoje, kai apvaisintas kiaušinėlis prisitvirtina ir auga už gimdos ertmės ribų (gemalo išskiriami fermentai leidžia jam įsitvirtinti įvairiuose audiniuose). Negimdiniai nėštumai sudaro apie 2 % visų nėštumų. 98 % negimdinių nėštumų vystosi kiaušintakyje, 1,4 %, – pilvo ertmėje, o kiaušidėje ir gimdos kaklelyje – po 0,2 %. Gimdos rudimentiniame rage – nepaprastai retai.

Apie 40–70 % kiaušintakinių nėštumų organizmo įsiurbiami ir nunyksta be jokio chirurginio įsikišimo. Vystantis ir paaugus gemalui kyla pavojus, kad organas, kuriame jis vystosi (paprastai kiaušintakis), plyš. Negimdinio nėštumo metu galimas stiprus kraujavimas į pilvo ertmę, staigus ir stiprus pilvo skausmas, hemoraginis šokas, nualpimas. Kraujavimas savo ruožtu išmeta gemalą iš kiaušintakio ir įvyksta kiaušintakinis abortas, neretai moterų palaikomas persileidimu. Nustačius negimdinį nėštumą paprastai atliekama laparoskopija, ir kartais tenka pašalinti kiaušintakį. Gausus kraujavimas ir hemoraginis šokas gali sukelti mirtį. Retkarčiais negimdinis nėštumas gydomas vaistais (citostatikais) arba nėščioji stebima. Negydant apie pusė ektopinių nėštumų baigiasi savaime kiaušintakiniu abortu.

## Priežastys

Ektopinio nėštumo priežastys nėra žinomos. Po apvaisinimo kiaušinėlis užtrunka apie devynias paras judėdamas kiaušintakiu link gimdos ertmės, ir įsitvirtina toje vietoje, kurią praėjus šiam laikotarpiui būna pasiekęs.

Kiaušintakių vidinių blakstienėlių pažeidimai, kiaušintakių užsikimšimas dažnai siejamas su ektopiniu nėštumu, nes blakstienėlės padeda kiaušinėliui judėti link gimdos. Ektopinių nėštumų retkarčiais pasitaiko apvaisinimų in vitro atvejais; šis apvaisinimo būdas taikomas ir moterims su pažeistais kiaušintakiais, tokiais atvejais siejama su didele ektopinio nėštumo rizika.

Ektopinis nėštumas yra pasitaikęs moterims, kurioms buvo atlikta histerektomija (gimdos pašalinimas) – gemalas tais atvejais įsitvirtina pilvo ertmėje. Negimdinis nėštumas dažnesnis  vyresnio amžiaus (daugiau kaip 35 metų), rūkančioms, kontracepcijos tikslais nešiojančioms spiralę gimdoje, operuotais kiaušintakiais moterims. Šis patologinis nėštumas taip pat dažnesnis ovuliaciją vaistais skatinančioms, tokį nėštumą jau turėjusioms bei sirgusioms dubens uždegimo ligomis moterims.

## Klinika
Dažniausiai pasitaikantys simptomai: amenoreja (mėnesinių nebuvimas), kraujavimas iš makšties, skausmas apatinėje pilvo dalyje. Jeigu ektopinio nėštumo metu plyšta kiaušintakis, pasireiškia staigus skausmas pilvo apačioje, pykinimas, vėmimas, pilvaplėvės dirginimo reiškiniai, nukraujavimo požymiai – tachikardija, kraujospudžio sumažėjimas, sąmonės sutrikimas.

## Komplikacijos
Dažniausia komplikacija – plyšimo sukeltas vidinis kraujavimas. Mirties atvejai reti. Praeityje turėjusioms ektopinį nėštumą moterims nevaisingumas pasitaiko 10 – 15 % atvejų.

## Išnašos
Dominika Banevič

**Dominika Banevič** (), sceninis vardas **B-Girl Nicka**, (g. 2007 m. birželio 8 d.) – Lietuvos sportinio breiko šokėja, Europos ir pasaulio čempionė. 

## Biografija
2022 m. pasaulio čempionate užėmė 21-ą vietą. Tais pačiais metais vykusiame Europos čempionate sportininkė liko 4-oje vietoje.

2023 m. Europos čempionate Banevič pirmą kartą pateko į finalą senojo žemyno čempione. Finale lietuvė rezultatu 3-0 laimėjo prieš Ukrainos atstovę Aną Ponomarenko ir tapo Europos čempione. Tais pačiais metais sportininkė ketvirtą kartą tapo Lietuvos nacionaline čempione.

2023 m. birželio 27 d. Europos žaidynėse pelnė bronzos medalį.

2023 m. rugsėjo 24 d. Belgijoje vykusiame pasaulio breiko čempionate D. Banevič pelnė aukso medalį ir iškovojo teisę dalyvauti 2024 m. olimpiadoje. 

2024 m. rugpjūčio 9 d. Olimpinėse žaidynėse Paryžiuje Dominika iškovojo sidabro medalį.

## Šaltiniai

## Nuorodos
* WDSF profilis
Batiškių holokausto aukų kapinės

**Batiškių holokausto aukų kapinės** –  Šakių miesto ir apskrities žydų bei sovietų aktyvistų, nužudytų per II Pasaulinį karą, žudynių ir užkasimo vieta, esanti Giedručiuose, Šakių priemiesčio šiauriniame pakraštyje, prie Batiškių miško, šalia aplinkkelio .

 
1993 m. memorialas, kaip nacionalinės reikšmės paminklas, įrašytas į Kultūros vertybių registrą. Užima 5 718 kv. m  teritoriją. Įrengtose Hitlerizmo aukų kapinėse 1957 m. žuvusiųjų atminimui pastatytas paminklas.

Batiškių kapinėse tradiciškai paminima Lietuvos žydų genocido aukų atminties diena, organizuojama  pilietinė iniciatyva „Atminties kelias“.

## Istorija

Lietuvos gyventojų genocido ir rezistencijos tyrimo centro 2018 m. istorinėje pažymoje apie žudynes nacių okupacijos metais prie Batiškių miško ir jų įamžinimą sovietmečio paminkluose pabrėžiamas nepagrįstai didelis įrašytų aukų skaičius – apie 4 tūkst. „nekaltų Šakių rajono gyventojų“. Taip pat žydų, sovietinių karo belaisvių, kompartijos bei sovietų valdžios aktyvistų žudynių ir užkasimo vietos nėra tiksliai žinomos. Nustatyta, kad 1941 m. nacistiniai okupantai ir jų vietiniai talkininkai nužudė daugiau kaip tūkstantį Šakių miesto ir apskrities gyventojų žydų. Taip pat šioje vietoje buvo šaudyti ir sovietiniai aktyvistai. Žuvusiųjų konkretus skaičius taip pat nėra žinomas. Nuo 1941 m. birželio antrosios pusės iki tų pačių metų rugsėjo antrosios pusės Batiškių pamiškėje žuvo apie 1000–1200 žydų tautybės asmenų. Šakiuose buvo šaudomi žydai iš Sintautų, Gelgaudiškio, Griškabūdžio, Plokščių ir kitų valsčių. 

## Galerija


Šakiai, žydų ir sovietų aktyvistų žudynių vieta.JPG|Restauruotas paminklas
Giedručiai, atminimo plokštė 2.JPG|Atnaujinta plokštė su aukų skaičiumi
Giedručiai, atminimo plokštė 3.JPG|1952 m. Įrašas apie 1942.VI.12 sušaudymus
Giedručiai, atminimo plokštė 4.JPG|1952 m. Įrašas apie 1941.VI.30 sušaudymus
Šakiai, žydų ir sovietų aktyvistų žudynių vieta. Antkapis.JPG|1957 m. Įrašas apie 1941.VII.12 sušaudymus


## Pastabos

## Šaltiniai

## Nuorodos

* Giedručių masinių žudynių ir užkasimo vieta *wikimapia.org*
Dismenorėja

**Dismenorėja** ( <  <  'sudėtingai, sunkiai, blogai' +  'mėnuo' +  'teku') – cikliškas patologinis procesas, kurio metu menstruacijų dienomis atsiranda stiprūs skausmai papilvėje. Šiuos skausmus gali lydėti ir kiti simptomai: bendrasis silpnumas, pykinimas, vėmimas, galvos skausmas, svaigimas, apetito stoka, burnos džiūvimas, pilvo pūtimas, „vatinių“ kojų pojūtis, alpimas ir kiti emociniai bei vegetaciniai sutrikimai, karščiavimas iki 37–38 °С.

Kartais pagrindinis simptomas gali būti vienas iš minėtųjų nusiskundimų, kuris ligonę vargina labiau nei skausmas. Dismenorėja būna pirminė arba antrinė. Pirminė dismenorėja paprastai ima reikštis jau paauglystėje, jos trukmė ir stiprumas ilgainiui gali kisti, ji nėra patologinė ir jos priežastys neaiškios. Antrinės dismenorėjos atveju yra aiški ne tik genitalinės, bet ir ekstragenitalinės (susidariusios ne genitalijų zonoje) kilmės organinė (susijusi su organų pokyčiu) patologija. Maždaug pusė reprodukcinio amžiaus moterų skundžiasi pilvo skausmais mėnesinių metu, 10-čiai procentų pasireiškia labai sunki, 2–3 dienas per mėnesį darbingumą sutrikdanti dismenorėja.

Dismenorėja gydoma nesteroidiniais vaistais nuo uždegimo (NVNU), sudėtiniais geriamaisiais kontraceptikais (SGK). Antrinei dismenorėjai taikomas etiologinis (priežastinis) gydymas: akupunktūra, transkutaninė elektrinė nervų stimuliacija (TENS) arba manualinė stuburo Th/L/S dalies terapija pasitelkiama tuomet, jei medikamentinis gydymas neveiksmingas, taikoma laparoskopinė presakralinė neurektomija arba kiti chirurginio gydymo būdai, žiūrint, kokia antrinės dismenorėjos priežastis.

## Išnašos
Kariotiškių geležinkelio stotelė

**Kariotiškių geležinkelio stotelė** – geležinkelio stotis pietryčių Lietuvoje, Kariotiškėse, prie geležinkelio Vilnius–Kaunas.< Per stotį eina Lentvario–Virbalio geležinkelis, ji įrengta tarp Sausių (šiaurėje link Kauno) ir Lentvario (pietuose link Vilniaus) geležinkelio stočių. Stoja keleiviniai elektriniai traukiniai Vilnius–Kaunas. Yra dvi platformos.

## Istorija

Žinoma nuo XX a. tarpukario, buvo viena iš stotelių tuometiniame Lietuvos–Lenkijos pasienyje. Kasdien čia sustodavo keletas traukinių.

## Šaltiniai
Farerų Salų ir Lietuvos santykiai

**Farerų Salų ir Lietuvos santykiai** — dvišaliai tarptautiniai santykiai tarp Danijos sudėtyje esančių Farerų salų ir Lietuvos.

Farerų Salos yra asocijuota Tarptautinės jūrų organizacijos, Jungtinių Tautų maisto ir žemės ūkio organizacijos ir UNESCO narė, Lietuva – šių organizacijų šalis narė.

Užregistruota, kad 2022 m. į Farerų Salas gyventi išvyko vienas Lietuvos pilietis.

## Ekonominiai santykiai
Dar 1993 m. vasario 15 d. tarp Lietuvos, Danijos ir Farerų Salų vyriausybių Torshavne pasirašytas susitarimas dėl savitarpio žvejybos santykių tarp Farerų Salų ir Lietuvos. Susitarimas ratifikuotas 1994 m. kovo 29 d. Lietuvos Respublikos Seimo nutarimu Nr. I-414, o įsigaliojo 1997 m. gegužės 14 d.

2018 m. duomenimis, prekybos apyvarta tarp Lietuvos ir Farerų salų siekė 10,19 mln. eurų.

Prekybos balanse dominuoja eksportas iš Lietuvos į Farerų salas.

* Eksportas sudaro 8,48 mln. eurų.
* Importas sudaro 1,71 mln. eurų.

## Švietimo, mokslo, sporto ir technologiniai mainai ir kultūrinis bendradarbiavimas

Lietuvos ir Farerų salų vyrų futbolo rinktinės 1990-2023 m. yra 11 kartų susitikusios varžybose tiek Lietuvoje, tiek Farerų Salose (pirmąkart – 1998 m., paskutinį – 2022 m.) Didesnis susitikimų skaičius fiksuotas tik su Latvijos ir Estijos komandomis. Susitikimuose 7 pergales yra iškovojusi Lietuvos rinktinė, 2 pergales Farerų salų rinktinė, o dukart rungtynės baigėsi lygiosiomis. Panaši susitikimų statistika ir moterų futbole – Lietuvos ir Farerų salų moterų futbolo rinktinės 1990-2023 m. susitiko 9 kartus, tačiau čia Lietuvos futbolininkės yra laimėjusios tik du susitikimus, o keturis pralaimėjusios.

2000-2001 m. Farerų salų aukščiausioje lygoje rungtyniavusiam klubui „FS Vagar“ vadovavo lietuvių treneris Kęstutis Latoža. Tuo metu šioje ekipoje buvo daug legionierių iš Lietuvos – Remigijus Mikočionis, Darius Magdišauskas, Žilvinas Žudys bei Rimvydas Bakus.

2018 m. Lietuvos U20 vaikinų rinktinė Europos čempionato B diviziono turnyre Skopjė mieste (Šiaurės Makedonija) susitiko su Farerų salų rinktine, kurią įveikė rezultatu 26:24 (12:13). Tų pačių metų gruodžio mėn. Lietuvos moterų rankinio rinktinė Šveicarijos mieste Unterzigentalyje susitiko su Farerų salų atstovėmis kovoje dėl kelialapio į pasaulio rankinio čempionatą. Lietuvos rankininkės pralaimėjo rezultatu 21:25 (11:15).

2018 m. rugsėjo 28-rugsėjo 30 d. Palangoje, Kaune ir Vilniuje koncertavo farerų muzikantė Eivor.

2018 m. spalio 4-5 d., Klaipėdos knygų mugėje, Klaipėdos lėlių teatre ir Plungės viešojoje bibliotekoje lankėsi farerų rašytoja ir lėlių teatro aktorė Rakel Helmsdal.

## Šaltiniai

## Nuorodos
Dimensija

**Dimensija** – fizikoje ir matematikoje naudojamas terminas, kuriuo nusakomas tam tikras su geometrine figūra susijęs sveikasis skaičius, dimensijos topologinis invariantas. Nurodo minimalų koordinačių skaičių, reikalingą bet kuriam joje esančio taško padėčiai apibūdinti. Tokiu atveju tiesė dimensija yra lygi 1, plokštumos – 2. Paprasčiausios n dimensijų figūros yra n‑matės daugdaros. Vektorinės erdvės X dimensija vadinamas tos erdvės bazės vektorių skaičius ir žymimas *dim X*.

## Šaltiniai
Paplūdimio rankinis

**Paplūdimio rankinis** – komandinė sporto šaka, rankinio atmaina. Žaidžiama komandose 4 prieš 4. Paplūdimio rankinio veiklą valdo Tarptautinė rankinio federacija.

## Istorija

1990 m. Italijoje buvo sukurtas paplūdimio rankinio konceptas ir pirmosios taisyklės. Pirmasis Europos paplūdimio rankinio čempionatas vyko 2000 m. Italijoje.

2023 m. paplūdimio rankinis įtrauktas į Europos žaidynių programą. 

Paplūdimio rankinis žaidžiamas paplūdimio smėlio aikštelėje, žaidžia dvi komandos po 4 žaidėjus (įskaitant vartininką). Kamuolio dydžiai yra tokie patys kaip ir rankinio, tačiau paplūdimio rankinio kamuolys yra guminis ir mažiau šoklus. Žaidimą sudaro 2 kėliniai po 10 minučių. Kadangi kamuolys prastai atšoka nuo smėlio, driblingo praktiškai nėra, žaidėjai dažnai daro perdavimus, žingsniavimo taisyklės yra tokios pačios kaip ir rankinio.

## Tarptautinės rinktinių varžybos
* Pasaulio paplūdimio rankinio čempionatas
* Paplūdimio rankinio varžybos pasaulio olimpinėse žaidynėse
* Paplūdimio rankinio varžybos Europos olimpinėse žaidynėse
* Paplūdimio rankinio varžybos pasaulio paplūdimio sportų žaidynėse
* Pasaulio jaunimo paplūdimio rankinio čempionatas

### Pasaulio čempionai

## Paplūdimio rankinis Lietuvoje

Paplūdimio rankinio varžybas Lietuvoje organizuoja *Lietuvos paplūdimio rankinio asociacija* (LPRA), įkurta 2018 m. gruodžio mėn. Asociacijai vadovauja Klaidas Janeika. LPRA organizuoja turnyrus įvairiuose Lietuvos miestuose, rengia šalies rinktines. Lietuvos rinktinė dalyvaus 2023 m. Europos žaidynėse.

## Šaltiniai

## Nuorodos
* LPRA oficiali svetainė 
* LPRA Facebook paskyra
Jacqueline Kennedy Onassis

**Žaklin Ly Kenedi Onasis** (, mergautinė pavardė ,  – ) – amerikiečių rašytoja, fotografė, knygų redaktorė, 1961–1963 m. pirmoji šalies ponia, JAV prezidento Džono F. Kenedžio žmona. Žaklin Kenedi buvo populiari, žavėjo Amerikos visuomenę atsidavimu savo šeimai, istorinių vietų ir architektūros, įskaitant Baltųjų rūmų pastatą, apsaugai ir išsaugojimui. Savo gyvenimo metu ji buvo laikoma tarptautine ikona dėl savo unikalių mados pasirinkimų. Laisvai šnekėjo prancūzų, italų ir ispanų kalbomis.

1951 m. baigusi prancūzų literatūros studijas Džordžo Vašingtono universitete, pradėjo dirbti fotografe dienraštyje „Washington Times-Herald”. Kitais metais kviestiniuose pietuose ji susipažino su tuometiniu JAV Atstovų rūmų nariu Džonu F. Kenedžiu. Pora susituokė 1953 m. rugsėjo 12 d. Kartu turėjo 4 vaikus, 2 iš jų mirė dar kūdikystėje. Po savo vyro išrinkimo į JAV prezidento postą ji tapo žinoma dėl Baltųjų rūmų restauracijos, menų ir kultūros akcentavimo, ir dėl savo stiliaus. Ji keliavo į daugelį šalių, kuriose ji tapo populiari dėl užsienio kalbų žinojimo. Džono Kenedžio inauguracijos metu Žaklin Kenedi buvo 31 metų amžiaus – ji buvo trečia jauniausia JAV pirmoji ponia.

Po Džono F. Kenedžio nužudymo ir laidotuvių Žaklin Kenedi ir jo vaikai pasitraukė iš viešumos. 1968 m. Žaklin vedė graikų laivų magnatą Aristotelį Onasį. 1975 m. mirus Onasiui, Žaklin Kenedi Onasis dirbo knygų redaktore Niujorke. Mirė 1994 m. ir buvo palaidota Arlingtono nacionalinėse kapinėse šalia savo vyro Džono F. Kenedžio. Net ir po savo mirties ji vertinama kaip viena iš populiariausių ir labiausiai atpažįstamų JAV pirmųjų ponių.

## Šaltiniai
Arminas Murauskas

**Arminas Muráuskas** (1962 m. rugsėjo 14 d., Jonaičiai, Šilutės raj. – 2023 m. gegužės 26 d. Kučiai, Panevėžio raj.) – Lietuvos lakūnas, akrobatinio skraidymo sporto organizatorius, treneris.

Lietuvos ultralengvųjų orlaivių pilotų federacijos (ULOPF) piloto licencija RRL (malūnsparniai; 2012).

## Profesinė veikla
1985 m,. baigė Kauno politechnikos institutą. 1982–1983 Kauno politechnikos instituto Elektros pavarų katedros vyresnysis laborantas, 1983–1985 m. vyresnysis technikas, 1985–1987 m. Pabradės (Vilniaus raj.) skaičiavimo mašinų gamyklos Magnetinių galvučių gamybos cecho inžinierius technologas, 1987–1989 m. Lietuvos skaičiavimo technikos gamybinio susivienijimo „*Sigma“* valstybės priėmimo atstovas, 1989–1992 em. – elektrotechnikos firmos „*LiePa“* mokslo darbuotojas, 1992–1993 prekybos namų bendrovės „*Esmi“*,1993–1994 bendrovės „*Ogmios Astra“* tiekimo tarnybos vadovas, 1994–1998 m. – „*Ogmios pulsas“* generalinio direktoriaus pavaduotojas, 1998–2023 m. – generalinis direktorius.

## Sportinė veikla
Tarptautinės aeronautikos federacijos (pranc. *Fédération aéronautique internationale*, FAI) akrobatinio skraidymo Europos XIII-ojo (2002 m. Panevėžys) ir XIV-ojo (2004 m. Kaunas) , II pasaulio akrobatinio skraidymo JAK‑52 lėktuvais (2009 m. Panevėžys) čempionatų organizatorius, varžybų direktorius.

A. Murausko treniruojama komanda III pasaulio FAI akrobatinio skraidymo JAK‑52 lėktuvais čempionate (2012 m. Bolshoe Gryzlovo (aerodromo ICAO kodas UUDG), Maskvos sritis, Rusija) komandinėje įskaitoje užėmė 3 vietą. Lietuvos akrobatinio skraidymo federacijos prezidentas (2008–2010).

Žuvo pilotuodamas malūnsparnį, nedideliame aukštyje atlikdamas manevrą, preliminariais duomenimis – sugędus varikliui.

## Apdovanojimai

* Kūno kultūros ir sporto departamento Padėkos medalis (2004),
* Lietuvos aeroklubo 3 laipsnio (2009) ir 2 laipsnio (2012) garbės ženklai.

## Šaltiniai

* (LT) ARMINAS MURAUSKAS, lakūnas, akrobatinio skraidymo sporto organizatorius, treneris. Lietuvos sporto enciklopedija, 2022-10-12 | 2023-05-26
* (LT) Prie Panevėžio sudužo malūnsparnis: žuvo garsus sportininkas ir treneris, prabilo liudininkai. 15min.lt.

## Išnašos
Ketanji Brown Jackson

**Ketandži Braun Džekson** (, g. ) – Jungtinių Valstijų Aukščiausiojo teismo teisėja. 2022 m. vasario 25 d. JAV prezidentas Džo Baidenas paskyrė Džekson į Aukščiausiojo teismo teisėjas, tų pačių metų balandžio 7 d. JAV Senatas patvirtino jos kandidatūrą, o birželio 30 d. ji buvo prisaikdinta ir pradėjo eiti pareigas. 2021–2022 m. Džekson buvo Kolumbijos apygardos JAV Apeliacinio teismo teisėja.

Gimė Vašingtone, augo Majamyje, Floridos valstijoje. Teisės studijas baigė Harvardo universitete. Studijų metu dirbo teisės žurnalo „Harvard Law Review“ redaktore. Teisinę karjerą pradėjo dirbama teisėjo padėjėja, 1999–2000 m. buvo Aukščiausiojo teismo teisėjo Styveno Brėjerio padėjėja. 2010–2014 m. JAV bausmių komisijos vicepirmininkė. 2013 m. prezidentas Barakas Obama paskyrė Džekson apygardos teismo teisėja. 

Ketandži Braun Džekson yra pirmoji juodaodė moteris Aukščiausiojo teismo teisėja.

## Šaltiniai
Elena Kagan

**Elena Keigan** (, g. ) – amerikiečių teisininkė, JAV Aukščiausiojo teismo teisėja, į šias pareigas paskirta JAV prezidento Barako Obamos. Pareigas pradėjo eiti 2010 m. rugpjūčio 7 d. Keigan yra ketvirtoji moteris, paskirta į Aukščiausiojo teismo teisėjas.

Gimė ir užaugo Niujorke. Studijavo Prinstono universitete, Vorčesterio koledže ir Harvardo teisės mokykloje. Dirbo federalinio apeliacinio teismo teisėjo padėjėja, vėliau Aukščiausiojo teismo teisėjo Turgudo Maršalo padėjėja. Savo karjerą pradėjo dėstydama Čikagos universiteto teisės mokykloje, 1995–1996 m. Baltųjų rūmų teisininkė, 1997–1999 m. prezidento Bilo Klintono administracijos patarėja vidaus politikos klausimais. 1999 m. grįžo dėstyti į Harvardo teisės mokyklą, o vėliau tapo pirmąją Harvardo teisės mokyklos dekane moterimi.

2009 m. tapo pirmąja moterimi, paskirta į JAV generalinio solisitoriaus pareigas. Šias pareigas ėjo iki 2010 m., kai prezidentas Obama paskyrė ją į Aukščiausiąjį teismą vietoj į pensiją išėjusio Džono Polo Styvenso. Priskiriama Aukščiausiojo teismo liberaliajam sparnui, tačiau praktikoje ji yra viena iš nuosaikiausių teisėjų.

## Šaltiniai